《秋江话别》
元代·金涓

别酒相倾别泪流，江流亦不为君留。片帆今夜人何处，明月满君谁共楼。

一雁叫霜红入叶，十年为客白侵头。莫嫌归计多萧索，三径西风菊正秋。

作者简介：金涓(1306—1382)，字德原，义乌人。尝受经于许谦，又学文章于黄溍。尝为虞集、柳贯所知，交荐于朝，皆辞不赴。明初，州郡辟召，亦坚拒不起，教授乡里以终。